Държавен вестник, бр. 57, 2012 г., стр. 19

БРОЙ  57	
Д Ъ Р Ж А В Е Н  В Е С Т Н И К 	
СТР.  19  
давателна станция. При наличие на вредни 
смущения, засягащи аналогови предавателни 
станции на предприятия с издадени разреше­
ния за ползване на индивидуално определен 
ограничен ресурс – радиочестотен спектър, за 
осъществяване на електронни съобщения чрез 
електронна съобщителна мрежа за наземно 
аналогово радиоразпръскване на телевизионни 
сигнали на територията на съответен град 
(местни), издадените разрешения могат да 
се прекратят, в случай че е невъзможно по 
друг начин да бъдат избегнати смущенията.
Заплащане за излъчването на програмите на 
телевизионните оператори чрез мрежите за 
наземно цифрово телевизионно радиоразпръс­
кване се дължи след датата на изключване 
на аналоговото излъчване за цялата страна.
На 1 септември 2013 г. всички радиопре­
даватели за наземно аналогово телевизионно 
радиоразпръскване окончателно преустановя­
ват излъчването. 
След окончателното преустановяване на 
наземното аналогово телевизионно радиораз­
пръскване в зависимост от наличието на заявен 
интерес или по инициатива на компетентния 
регулаторен орган ще се даде право на полз­
ване на защитения в План Женева 2006 г. 
свободен радиочестотен ресурс за мобилни 
приложения, разширяване обхвата на MHP 
базираните услуги или паневропейски услуги, 
в съответствие с политиката на Европейския 
съюз за усвояване на т.нар. „цифров дивидент“. 
Конкретните срокове за освобождаване на 
спектъра, попадащ в рамките на „цифровия 
дивидент“, предстои да се уточнят във връзка 
с уведомяването на Европейската комисия, че 
в България тези честоти се използват за нуж­
дите на националната сигурност и отбраната 
в изпълнение на  разпоредбите на Решение 
243/2012/ЕС за първа програма за политика в 
областта на радиочестотния спектър. Следва 
да се има предвид, че телевизионните кана­
ли, попадащи в рамките на т.нар. „цифров 
дивидент“, не са предвидени за изграждане на 
електронни съобщителни мрежи за наземно 
цифрово телевизионно радиоразпръскване съ­
гласно Приложение № 2 към настоящия план.
VII. Радиочестотен спектър, предназначен 
за наземно цифрово телевизионно радиораз­
пръскване, ползван от Министерството на 
отбраната
От възможните общо 49 телевизионни кана­
ла в IV (470-574 MHz) и V (574-862 MHz) UHF 
телевизионни обхвата 26 са заети от Министер­
ството на отбраната (МО), а именно канали 22, 
23, 25, 36 – 38, 43 – 47, 53 – 56, 58 – 63, 65 – 69. 
Част от тези 26 телевизионни канала могат да 
се използват за определени зони на обслуж­
ване, както и в отделни райони на страната 
след съгласуване с МО. От радиочестотните 
назначения за наземно цифрово телевизионно 
радиоразпръскване, съобразно предвидения 
Първи етап няма телевизионни канали, заети 
от МО. Относно радиочестотните назначения, 
съобразно предвидения Втори етап МО следва 
да освободи следните телевизионни канали: 
45 и 46 за зона Благоевград; 25 и 44 за зона 
Бургас; 45 и 46 за зона Видин; 22 и 38 за зона 
Плевен; 43 за зона Пловдив; 45 за зона Русе; 38 
за зона Смолян и 23 и 47 за зона Стара Загора.
За освобождаването на телевизионните 
канали, заети от Министерството на от­
браната, в хода на бюджетните процедури, 
считано от 2013 г. и съобразно развитието 
на икономическите процеси в страната, се 
планират финансови средства от държавния 
бюджет за финансиране на дейностите на 
министерството, свързани с хармонизиране 
на радиочестотния спектър. На базата на 
това Министерството на отбраната разра­
ботва прогнозен график за освобождаване 
на телевизионните канали.
VІІІ. Технически изисквания и специфи­
ка на цифровите технологии (технологични 
параметри на мрежите)
Изборът на системната конфигурация се 
прави в зависимост от конкретното приложе­
ние, като техническите параметри могат да 
варират съществено спрямо тези, заложени 
в еталонната конфигурация. В таблицата по-
долу са посочени параметри на избраната 
конфигурация от предприятията, получили 
разрешения, при MPEG-4 кодиран цифров 
поток:
Параметри
Параметри
Ширина на канала
8 MHz
Режим
8 k
Защитен интервал
1/4
Кодово отношение
2/3
Модулация
64 QAM
Вероятност на покритие по 
място
95 %
Скорост на трансп. поток
19,91 Mbit/s
Изборът на вертикална поляризация на 
излъчване на телевизионните радиостанции е 
подходящ и за трите еталонни конфигурации, 
но ще създаде трудности за населението в пе­
риода на съвместна работа на аналоговите и 
цифровите предавателни станции поради фак­
та, че се налага използването на две различни 
приемни антени. Същевременно е необходимо 
и подходящо вертикалната поляризация да бъде 
поетапно въвеждана. За целта е необходимо 
още през 2012 г. предприятията, получили 
разрешения за ползване на радиочестотен 
спектър за наземно цифрово телевизионно 
радиоразпръскване, съгласно Първия етап от 
прехода да започнат да внедряват вертикалната 
поляризация на излъчване на телевизионни­
те радиостанции. Процесът на подмяна от 
хоризонтална към вертикална поляризация